Gjerso ežeras

Gjerso ežeras – ežeras šiaurės Senegale, į pietus nuo Ričard Toli miesto. Ežeras yra pagrindinis Dakaro miesto tyro vandens šaltinis, kuris tiekiamas kelis šimtus kilometrų požeminiais vamzdžiais.

Ežeras yra maždaug 35 km ilgio ir 8 km pločio. Į jį įteka Bonomo upė. Pro ežerą prateka Senegalo upė, o šiaurės krantai yra paversti didžiulėmis cukraus plantacijomis, kurios drėkinamos ežero vandeniu.

Ežeras turi ilgą istoriją, susietą su Tekrūro ir Vaalo karalystėmis bei Džolofo imperija. Senais laikais trečioji ir paskutinė Valo karalystės sostinė Nderas stovėjo ant ežero kranto. 

Afrikos ežerai
Senegalo geografija